Diari Oficial de la Generalitat Valenciana


Sumari del DOGV 5134, del 14-11-2005 (2005/12330)

ORDE de 7 de novembre de 2005, de la Conselleria d'Agricultura, Pesca i Alimentació, per la qual es modifica l'Orde de 24 de febrer de 2004, per la qual es declara l'existència oficial de la plaga Rhynchophorus ferrugineus a la Comunitat Valenciana, es qualifica d'utilitat pública la lluita contra el gènere Rhynchophorus spp., i s'establixen les mesures obligatòries per a la seua eradicació i control.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/11/07/(1)/dof/vci/html**

### Dades del document

Número de DOGV
:   5134

Data del DOGV
:   14-11-2005

Secció del DOGV
:   I. DISPOSICIONS GENERALS

Número del document
:   2005/12653


Data del document
:   07-11-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * destrucció de cultius
    * malaltia vegetal
    * arboricultura
    * suport econòmic
    * legislació
    * tractament fitosanitari

ORDE de 7 de novembre de 2005, de la Conselleria d'Agricultura, Pesca i Alimentació, per la qual es modifica l'Orde de 24 de febrer de 2004, per la qual es declara l'existència oficial de la plaga Rhynchophorus ferrugineus a la Comunitat Valenciana, es qualifica d'utilitat pública la lluita contra el gènere Rhynchophorus spp., i s'establixen les mesures obligatòries per a la seua eradicació i control. [2005/X12497]
  
Article 1
  
Es modifica la redacció dels punts 8.2 i 8.3 de l'article 8 de l'Orde de 24 de febrer, de la Conselleria d'Agricultura, Pesca i Alimentació, que queda de la manera següent:
  
«8.2. Als centres de producció i comercialització ubicats a les àrees d'especial vigilància o a les zones afectades s'autoritzarà la circulació de palmeres sota control oficial i només cap a zones que no representen un risc addicional, sempre que complisquen les condicions següents:
  
Que les palmeres hagen estat sotmeses almenys a dos tractaments preventius adequats amb una periodicitat mínima quinzenal durant el mes anterior a la seua posada en circulació.
  
Que les plantes hagen estat inspeccionades immediatament abans de la seua posada en circulació, i no presenten indicis de la presència de Rhynchophorus spp.
  
Com a conseqüència de la inspecció de l'apartat 8.2b, s'autoritzaran els passaports fitosanitaris corresponents, que hauran de ser expedits en un termini màxim de 15 dies, des de la data d'autorització, i no es permetrà la utilització de passaports de substitució, per a traure plantes d'esta àrea.
  
8.3. A les àrees de protecció es procedirà a la immobilització total de les palmeres, fins que les autoritats fitosanitàries competents determinen l'alçament de la quarantena.
  
Es podrà exceptuar d'esta immobilització productors i comerciants de palmeres que complisquen les condicions següents:
  
Que s'hagen sotmés a una auditoria per la qual es verifique el compliment estricte d'allò que s'ha especificat en la normativa fitosanitària actualment vigent i que les plantes hagen estat sotmeses almenys a dos tractaments preventius adequats amb una periodicitat mínima quinzenal, durant el mes anterior a la seua posada en circulació.
  
Que les plantes hagen estat inspeccionades immediatament abans de la seua posada en circulació, i no presenten indicis de la presència de Rhynchophorus spp.
  
Com a conseqüència de la inspecció de l'apartat 8.3b, s'autoritzaran els passaports fitosanitaris corresponents, que hauran de ser expedits en un termini màxim de 15 dies, des de la data d'autorització, i no es permetrà la utilització de passaports de substitució, per a traure plantes d'esta àrea».
  
Article 2
  
S'afegix un nou punt 6 a l'article 8 de l'Orde de 24 de febrer de 2004, de la Conselleria d'Agricultura, Pesca i Alimentació, amb el contingut següent:
  
«8.6. Quan es tracte de palmeres d'ús no comercial, el moviment d'estes dins de les àrees de protecció i especial vigilància o en les zones afectades es podrà realitzar sempre que un tècnic competent de la Conselleria d'Agricultura, Pesca i Alimentació certifique que el material vegetal no esta afectat pel Rhynchophorus ferrugineus».
  
Article 3
  
S'afegix una nova disposició addicional segona dins l'Orde de 24 de febrer de 2004, amb el contingut següent:
  
«Disposició addicional segona
  
Mitjançant resolució del director general d'Investigació i Innovació Agrària i Ramaderia, es crea un comité cientificotècnic assessor sobre les mesures de detecció i control que cal prendre contra la plaga del Curculiònid ferruginós».
  
DISPOSICIÓ FINAL
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 7 de novembre de 2005
  
El conseller d'Agricultura, Pesca i Alimentació,


Còpia Permalink ELI